曾比特

**曾比特**（；，）係香港男歌手，英皇娛樂旗下，2021年喺環球唱片正式出道，以標誌性「爆炸頭」同好唱功為人熟悉。佢首出道歌《我不如》成功登上3台冠軍歌位置，而佢亦成為少數一出道就咁好成績嘅香港男歌手。2022年贏咗「叱咤樂壇生力軍男歌手銅獎」、「香港金曲男新人金獎」新人獎後，2024年佢攞埋「十大中文金曲優秀流行歌手大獎」、「新城勁爆十大卓越歌手獎」幾個主要獎項。2025年佢轉到英皇娛樂，「爆炸頭」髮型亦因為太傷頭髮而改咗。

2022年，佢出道一年多就憑中國內地兩個大型歌唱綜藝節目《聲生不息》同《披荊斬棘》令非粵語區嘅觀眾認識到佢，成功打開咗內地市場，而第二年喺上海、成都、大灣區總共9個城市開咗佢第一次小型巡迴演唱會。2024年，佢因為分別唱咗王家衛第一部電視劇《繁花》同無線電視《婚後事》嘅劇集歌而接觸到星馬台地區嘅聽眾，開始踏足國際華人市場。2025年，佢出道未夠五年，就上咗《第十五屆全運會》，為開幕典禮演唱。

## 簡歷
曾比特七歲跟父母移居香港，喺牛頭角下邨長大。爸爸早逝，兄姐三人由媽媽一手湊大。 佢中學讀天主教普照中學，雖然諗住考消防員，但因為鍾意音樂最後都入咗香港知專設計學院讀《數碼音樂及媒體》課程。 佢2013年開始兼職，自己賺錢學唱歌。 畢業後，就投身音樂行業，一邊做音響師同歌唱老師，一邊喺婚禮、年會、餐廳等登台唱歌。 

曾比特讀緊中學就開始參加歌唱比賽，試過喺4年內參加過30幾場比賽，包括2013年《全港中學校際歌唱大賽》攞到季軍、2015年《第六屆我敢唱發SING大比拼2015》青蔥組冠軍、2017年慶回歸20周年《銀河新星青年歌唱大賽》公開組冠軍等等。 2017年9月，佢贏咗《i-Sing 我星我唱》香港區冠軍後，代表香港去到仰光參加《i-Sing World 2017》世界大賽，最後以第四名輸畀西班牙同印尼選手。

### 2019–2022年：入行、新人獎
2019年，曾比特參加ViuTV舉辦嘅《全民造星II》得到第八名，冇被ViuTV簽約。2020年，造星II導師Eric Kwok引薦咗佢入環球唱片。 2021年1月出道，出道歌《我不如》上咗商業電台《903專業推介》、無綫電視《勁歌金榜》同埋ViuTV《Chill Club 推介榜》第一位，仲有香港電台《中文歌曲龍虎榜》第二位。 2022年1月，佢喺商業電台《2021年度叱咤樂壇流行榜頒獎典禮》度贏咗「叱咤樂壇生力軍男歌手銅獎」，然後同年7月喺香港電台同無綫電視合辦嘅《香港金曲頒獎禮 2021/22》再攞埋「香港金曲男新人金獎」，又憑《我不如》得到佢第一個「金曲奬」。

### 2022年：初到內地
2022年3月到7月，曾比特參加咗芒果TV同無綫電視製作嘅音樂真人騷《聲生不息》，喺第一集翻唱《初戀》贏咗「最受歡迎金曲之全場排名第一歌曲」，同埋第二集拍林子祥合唱嘅《單車》，兩次都上咗微博熱搜榜。 因為佢節目初期多次獲勝，又被對戰嘅「千嬅隊」成功搶過檔，曾比特喺節目中被冠「最大黑馬」，而加入咗「千嬅隊」後，對手嘅「克勤隊」每場都用隊中四大前輩（李克勤、李健、李玟、林子祥）同佢對戰。 曾比特憑《聲生不息》響內地人氣急升，節目第一集播出後，佢微博粉絲人數由大約3500人，喺3個月後就衝破咗100萬。

2022年6月到10月，因為響《聲生不息》有好表現而被邀請加入芒果TV另一個真人騷《披荊斬棘》嘅曾比特，喺節目開拍時，出道時間都未夠1年半，算係歷屆參賽者入行資歷最淺嗰個，所以要佢同其他亞洲華人巨星前輩比賽，有傳媒話係越級挑戰。
但響過程中，曾比特嘅演出受到關注，由初時喺杜德偉隊，到被張震嶽挖角，到最後被蘇有朋選入自己陣營。 佢同蘇見信一齊被稱為第二季嘅「兩大vocal」。 同屆仲有任賢齊、吳建豪、林峯、吳克群、潘瑋柏、吳卓羲等。

2022年其他主要事項：
4月，單曲《我以為》喺香港、內地同時推出，《奔跑吧！》國語版香港、內地上線。
5月，首張個人專輯《MIKE》發行，成為香港唱片商會連續三星期銷量榜冠軍。
6月，單曲《手錶》喺粵港澳大灣區推出，呢首係港台電視微電影《手錶》嘅插曲。
8月，首次個人音樂會《曾比特2022點亮多面精彩音樂會》響廣州同佛山舉行，兩場都爆滿。
9月，首次參加《2022年央視秋晚》。 
11月，返香港，被問到未來方向時，佢話廣東歌同國語歌都會出，希望可以兩地發展。
12月，新歌《重見》推出，成為曾比特第二首三台冠軍歌。

曾比特喺《2022年度YAHOO!搜尋人氣大獎》頒獎禮贏咗「樂壇新勢力（男歌手）獎」，之後又響《新城勁爆頒獎禮2022》攞咗「勁爆突破歌手」獎，同時《我以為》贏咗佢第一個「勁爆歌曲」獎。

### 2023年：兩地發展

2023年曾比特主要花喺舞台表演方面。由佢返香港至2023年7月，9個月內佢參加過超過20場大型音樂會，當中包括央視晚會、中港澳群星演唱會，仲有盛事表演嘉賓等等。後半年就舉辦咗佢第一次巡迴音樂會《曾比特Mike穿梭巡迴音樂會》，喺內地上海、成都、大灣區9個城市開咗10場，其中9場售罄，而第一站啲飛亦即日賣晒。 

2023年9日到12月，曾比特為咗無錢電視《我要瞓鬥》第一次做真人騷主持。 然後佢喺南方報業GDToday唱作音樂節目《唱遊大灣區》，同製作人鄧智偉一路走訪大灣區一路作歌，首歌《致青春》最後喺節目內發佈。 同時間，佢亦參加咗上海東方衛視嘅音樂真人騷《我們的歌（第五季）》，繼第二季鄧紫棋同第四季許靖韻後，成為香港新歌手代表，同庾澄慶、A-Lin、光良、杜德偉等前輩拍當合唱同比賽。

2023年其他主要事項：
2月，翻唱單曲《有誰共鳴》派台，係香港環球唱片《Remembering Leslie》雜錦專輯內嘅歌。
3月，首次參加央視《2023揚帆遠航大灣區音樂會》。
6月，首次參加央視《「灣區升明月」2023大灣區電影音樂晚會》。
9月，兩首原創合唱歌《旋轉拍賣》同《接觸不良》經香港環球唱片《Sing Outside the Box》雜錦專輯推出。
12月，個人新單曲《魔氈》推出。

曾比特響2023年《第二十屆亞洲音樂盛典》獲得「年度傳媒推薦男歌手」，同時《旋轉拍賣》亦喺《新城勁爆頒獎禮2023》贏咗「勁爆合唱歌曲」獎。

### 2024年：踏足國際華人市場

2023年底，曾比特被王家衛導演挑選，為佢第一次執導嘅電視劇《繁花》唱插曲。全劇有57首經典金曲，其中有4首係重新翻唱，曾比特就佔咗兩首，分別係1989年由蘇芮原唱嘅《再回首》仲有同一年陳百強原唱嘅《一生何求》。《繁花》2024年喺內地、香港、台灣播放，2025年到歐洲、拉丁美洲、印度、韓國、北美洲、英國、愛爾蘭、澳洲同新西蘭播出。 而曾比特版本《再回首》同《一生何求》響2024年經中港台星馬地區音樂平台上架後，喺內地兩大音樂平台QQ音樂、酷狗音樂《香港地區榜》同埋多個省市電台音樂榜都上咗榜首（詳情可以參考單曲派台成績）。

2024年2月，曾比特翻唱1997年由許美靜原唱嘅《傾城》作為無線電視劇集《婚後事》嘅主題曲。新版《傾城》響各大音樂平台上線後， 馬上登上香港iTunes Store 銷售冠軍，連續一週維持喺前三位， 一個月後仍然喺前十位置。 隋住《婚後事》喺內地、星馬地區，仲有台灣TVBS播放後，曾比特版《傾城》響內地、新加坡、馬來西亞同台灣都上到排行榜頭位，為佢打開國際華人市場。之後喺10月，佢就去咗雲頂高原第一次海外登台，為馬來西亞電台MY FM台慶晚會表演。

2024年9月，曾比特第二次參加《央視中秋晚會》。今次佢係以香港歌手身份，同內地歌唱家張英席、台灣歌手吳克群仲有澳門聖公會蔡高中學合唱團一齊壓軸演出。 同一個月，中央廣播電視總台為慶祝澳門回歸25週年特製咗《盛開到未來》首歌，響北京舉辦嘅「《勇立潮頭大灣區》融媒體發佈會」上，就係由曾比特同澳門歌手麥嘉欣主唱兼第一次披露畀傳媒。

2024年其他主要事項：
1月，華劇《繁花》插曲《再回首》上架。
3月，香港《婚後事》劇集主題曲《傾城》推出。
6月，華劇《繁花》插曲《一生何求》經《繁花 The Original Music & Soundtrack of Blossoms Shanghai》原聲大碟派台。
9月，參加咗芒果TV/湖南衛視現場直播不修音歌唱比賽真人騷《下一戰歌手》。
11月，第一首原創國語歌《Talk To Me》全球推出，香港內地音樂榜有好成績。

2024年為曾比特帶嚟多個獎項。《再回首》響上海國際電影電視節《2024影視音樂盛典》贏咗「年度電視劇金曲」獎。 而曾比特喺香港電台《第四十五屆十大中文金曲》就得到佢第一個「優秀流行歌手大獎」，同時《魔氈》亦攞咗「十大中文金曲獎」。 另外，佢響《第十五届華語金曲獎》獲得「我最喜愛男歌手（香港）獎」，而《重見》就贏咗「十大華語金曲（粵語）獎」。 佢亦第一次喺《2024微博音樂盛典》得到「年度期待歌手」獎。 最後響《2024年度新城勁爆頒獎禮》度，《Talk To Me》攞咗「勁爆國語力歌曲（金獎）」，而曾比特自己亦都獲得「勁爆十大卓越歌手獎」。

### 2025年：轉到英皇娛樂
2025新年期間，曾比特係香港唯一一位歌手，被邀請上咗央視四大國家級晚會，包括響佢第一次參加嘅《2025年央視春晚》唱咗兩個環節；喺《2025年央視元宵晚會》國際金曲環節上唱英文歌；仲有《2024年「經典之夜」年度盛典》同埋再次上《2025揚帆遠航大灣區音樂會》。

2025年7月初已經約滿環球唱片， 但喺內地嘅工作仍然繼續，包括拍攝緊嘅綜藝節目演出到完結，9月又幫陳慧嫻佛山演唱會做嘉賓，又上咗《「灣區升明月」大灣區電影音樂晚會》代表香港同蘇醒（內地）、顏人中（台灣）、江信熹（澳門）合唱。

2025年11月7號，曾比特喺自己社交平台上宣布加盟英皇娛樂。 兩日後響11月9號，佢就上咗全運會演出，同容祖兒一齊代表主辦方之一嘅香港，喺第十五屆全國運動會開幕式上面唱咗大會新創歌《龍騰伶仃洋》。

2025年其他主要事項：
1月，第二首原創國語歌《養分》推出，香港內地同大馬音樂榜冠軍。
5月，第一次參加《2025東莞超級草莓音樂節》。
6月，參加咗浙江衛視同優酷網合作嘅綜藝節目《閃光的夏天 第二季》，響內地唔同城市，以音樂節型式做咗一連串表演。
9月，幫香港旅發局同阿里巴巴旗下嘅內地旅遊平台「飛豬」擔任新計劃《「听」我同你「港」：跟着曾比特游香港》嘅「港樂之旅推薦官」。
12月，為四川《2025酒城樂航音樂節》表演。

至於獎項方面，喺2025年6月香港電台《第四十六屆十大中文金曲》頒獎禮上，曾比特又一次贏得「優秀流行歌手大獎」，而《Talk To Me》繼上年「勁爆國語力歌曲獎」後再攞埋「十大中文金曲獎」。

### 2026年 – 依家

2026年1月1號，佢第三次參加央視總台同粵港澳政府聯辦嘅《揚帆遠航大灣區—2026新年音樂會》，同台灣歌手劉畊宏分別負責唱咗第十五屆全運會會歌《氣勢如虹》嘅廣東話同普通話兩個版本。

2026年1月9號，曾比特隔咗兩年幾後，再推出新嘅廣東歌《雪出個未來》，響商業電台《叱咤樂壇》全球首播， 兩個禮拜後成為新城電台一週播放次數第一位，之後第一次攞埋香港四台冠軍，同埋加拿大中文電台《至 HIT 中文歌曲排行榜》榜首。 跟住響1月23號，就開咗佢喺香港第一個自己嘅音樂會《YouTube Music Nights Live X Mike Tsang 曾比特》。

2026年2月，曾比特連續第二年上咗《央視春晚》，亦演出咗兩個環節，先壓軸唱咗全晚唯一首廣東歌《祝福你》，然後再次為「結尾曲」獻唱。 同一個月內，佢去埋2026年世界級電競錦標賽「VALORANT特戰英豪全球冠軍巡迴賽」嘅中國首站《無畏巡迴·廣州站》做特邀表演嘉賓，又幫澳門旅遊局響《2026農曆新年花車匯演》上壓軸演出。

2026年其他主要事項：
1月，為《聲生不息·華流季》做咗兩集飛行嘉賓，分別同李佳薇、庾澄慶合唱。
2月，喺央視總台同四川省聯辦嘅《2026四川省新年音樂會》第一次央視舞台個人演出。

## 音樂
### 個人唱片

### 單曲


（#）只係顯示咗響榜度頭5位置（*）仍然喺榜上（**(1)**）兩周冠軍


## 演出

### 自己演唱會
*2026年：《YouTube Music Nights Live X Mike Tsang 曾比特》（香港共1場）
*2023/4年：《曾比特穿梭巡迴音樂會》（廣州、佛山、深圳、上海、珠海、東莞、順德、成都、江門站總共10場）
*2022年：《曾比特2022點亮多面精彩音樂會》（廣州、佛山站總共2場）

### 其他音樂會（香港）
**2025年：**
*國家體育總局、中國奧委會、紫荊文化集團《中華體育精神頌十五運站（香港站）》
*東華三院《155周年慈善晚宴．未來夢前行》

**2024年：**
*東華三院、無綫電視《歡樂滿東華2024》
*中國銀行（香港）《Beats of Eternity音樂會》
*新城電台《新城33周年台慶Show》
*保良局、無綫電視《星光熠熠耀保良》
*香港明愛、無綫電視《2024明愛暖萬心慈善晚會》
*香港公益金、無綫電視《萬眾同心公益金2024》
*富通保險《富通保險超越您想音樂會》
*博愛醫院、無綫電視《博愛歡樂傳萬家》
*仁濟醫院、無綫電視《慈善星輝仁濟夜2024》

**2023年：**
*宏利金融《至強巨星音樂會》
*新城電台《好友音樂·擊》音樂會
*仁濟醫院《海外學生仁濟夜2023》
*香港明愛、無綫電視《2023明愛暖萬心慈善晚會》
*電影頻道 CCTV-6、紫荊文化集團、鳳凰衛視《「灣區升明月」2023大灣區電影音樂晚會》
*香港公益金、無綫電視《萬眾同心公益金》
*菊梓喬 Hanafinity 演唱會2023
*香港環球唱片《想張國榮20周年致敬音樂會》
*林敏驄《蘇格蘭場今天星閃閃林敏驄暨車總腦交戰時日如飛40週年成人禮作品展演唱會之part2更精采》
*博愛醫院、無綫電視《博愛歡樂傳萬家2023》
*仁濟醫院、無綫電視《慈善星輝仁濟夜2023》

**2021–2022年：**
*東華三院、無綫電視《歡樂滿東華2022》
*無綫電視《生生不息25周年演唱會》
*無綫電視《萬千星輝賀台慶 2021、2022》
*NEW TV《2021美麗的夜香港跨年演唱會》
*Jace陳凱詠 UNBORDERED 演唱會
*保良局、無綫電視《星光熠熠耀保良 2021》
*JOOX HK《盡情渴 Music On 音樂會》
*GP42 《全民「燈」月》閉幕禮
*KKBOX 夏日無損音樂祭
*Jace陳凱詠 PROCESSED 演唱會
*Mira Place《「Gimme LiVe」2021》
*香港奧林匹克之友《奧運同樂日「香港隊加油」開幕典禮
*香港公益金、無綫電視《萬眾同心公益金2021》
*時代廣場《廣東歌101》無聲演唱會


### 其他音樂會（內地、其他）
**2026年：**
*澳門旅遊局《駿馬騰飛歡樂春節 2026農曆新年花車匯演》– 澳門
*中央廣播電視總台《2026年中央廣播電視總台春節聯歡晚會》– 北京
*VALORANT/特戰英豪/無畏契約《無畏巡迴·廣州站》– 廣州塔西廣場 
*中央廣電總台、四川省委宣傳部、四川省文化旅遊廳《2026四川省新年音樂會》– 四川省文化藝術中心 
*中央廣電總台、廣東省、香港特區、澳門特區《揚帆遠航大灣區—2026新年音樂會》– 珠海香洲港

**2025年：**
*《貢香九久2025酒城樂航音樂節》– 四川瀘州藍田機場
*廣東省、香港特區、澳门特區《中華人民共和國第十五屆運動會—開幕式》– 廣東奧林匹克體育中心
*電影頻道、澳門特區、紫荊文化集團、鳳凰衛視《「灣區升明月」2025大灣區電影音樂晚會》– 澳門
*陳慧嫻《The Fabulous 40 Priscilla 陳慧嫻演唱會》– 佛山站 
*衛蘭《OUT OF FRAME 世界巡迴演唱會》– 湛江站 
*摩登天空《2025東莞超級草莓音樂節》– 東莞虎門公園 
*周慧敏《「地老天荒愛一場」巡迴演唱會》上海站 – 上海體育館 
*中央廣播電視總台《中央廣播電視總台元宵晚會2025》– 北京
*中央廣播電視總台《2025年中央廣播電視總台春節聯歡晚會》– 北京
*中央廣播電視總台《2024年「經典之夜」年度盛典》– 北京
*中央廣電總台、廣東省、香港特區、澳門特區《揚帆遠航大灣區—2025新年音樂會》– 深中通道西人工島

**2024年：**
*MY FM《MY FM BIG SHOW 好玩樂園》– 馬來西亞雲頂高原
*電影頻道、澳門特區、紫荊文化集團、鳳凰衛視《「灣區升明月」2024大灣區電影音樂晚會》– 澳門
*中央廣播電視總台《中央廣播電視總台中秋晚會》– 遼寧省瀋陽市
*胡楓《修哥 無限楓騷演唱會 2024》– 澳門
*HOY TV、廣東廣播電視台《龍騰灣區歡樂年》– 廣東省雲浮市

**2023年：**
*佛山市人民政府《2023中國佛山大灣區功夫電影週閉幕式暨音樂之夜》– 佛山市
*無綫電視、澳娛綜合《綠茵勝境音樂祭》– 澳門
*永利澳門《「明明最特別」音樂會》– 澳門
*StarMac 澳門星娛樂 《一拍即合灣區群星演唱會》– 肇慶新區體育中心體育館
*廣東廣播電視台《音樂先鋒榜35載榮耀盛典》發佈會– 廣州市海珠
*優酷、無綫電視《無限超越群星演唱會》– 澳門
*中央廣電總台、廣東省、香港特區、澳門特區《2023揚帆遠航大灣區音樂會》– 廣州市南沙港

**2022年**
*中國中央電視台《中央廣播電視總台中秋晚會》– 江蘇省張家港市
*敏華冰廳《敏華拉闊 CLUB 週年慶典》– 深圳市
*芒果TV《週末出片大會》森林音樂會– 湖南省長沙市


### 電視節目（[[無綫電視]]）
**2025年**
*《新春保良迎金蛇》

| width="50%" align="left" valign="top" style="border:0"|
**2024年**
*《美食新聞報道》（第33集）
*《香港婚後事》（第2集）
*《J Music》（第37集）
*《新春保良迎金龍》
*《不如食豪D》（第1、2集）
*《剪裁魔法師》（第2集）
| width="50%" align="left" valign="top" style="border:0"|
**2022年**
*《有個閨密叫祖藍》（第2集神秘嘉賓）
*《聲生不息》（常駐歌手–同芒果TV合辦）
*《聲夢JUNIOR》
*《勁歌金曲》（第7集）

| width="50%" align="left" valign="top" style="border:0"|
**2023年**
*《我要瞓鬥》（主持）
*《唱遊大灣區》（唱作歌手–GDToday制作）
*《思家大戰》（第59集）
*《2023年度香港小姐競選決賽》
*《J Music》（第1集）
*《鋪鋪Poker》（第34、35集）
| width="50%" align="left" valign="top" style="border:0"|
**2021年**
*《兒歌金曲SUMMERFEST》
*《演鬥聽》（第4集）
*《思家大戰》（第8集）
*《勁歌金曲》（第11、15、18、25、33、43、45集，優秀作品第一回）



### 電視節目（[[ViuTV]]）

| width="50%" align="left" valign="top" style="border:0"|
**2026年**
*《Chill Club》（第296集）

**2022–2023年**
*《Chill Club》（第121、122、128、170集）
*《粉絲福利署》（第44、51–53集）
*《七福星》（第8集）
| width="50%" align="left" valign="top" style="border:0"|
**2021年**
*《膠戰S2》（第12集）
*《有酒今晚吹》（第64集）
*《囝囝女女730》（第32、122、135集嘉賓，第179、189、194、199集客席主持）
*《Chill Club》（第71、91、99、111集嘉賓，第102–104集客席主持）

**2019年**
*《全民造星II》（參賽者）

### 電視節目（[[港台電視]]）

| width="50%" align="left" valign="top" style="border:0"|
**2024年**
*《我是DJ》決賽（「歌手互動音樂劇場」考官）
*《龍躍千里─甲辰年新春音樂派對》（港台電視、雲南衛視、北京電視台聯辦）
*《香江暖流》（我們的VIP–曾比特）
*《港樂·講樂》（第66集）
| width="50%" align="left" valign="top" style="border:0"|
**2023年**
*《港樂·講樂》（第27集：懷念張國榮 Part 2）

**2022年**
*《獅子山下好音樂》（第2集）



### 電視節目（[[中央廣播電視總台]]）
**2025年**
*《金蛇起舞·中國年味》（CCTV-1）

**2024年**
*《龍騰虎躍▪中國年味》（CCTV-1）
*《春晚等着你》（CCTV-3）


### 電視節目（其他內地電視台）

| width="50%" align="left" valign="top" style="border:0"|
**[[浙江衛視]]/[[優酷網]]**
**2026**
*《加康加年味》第四季（第4集）
**2025**
*《閃光的夏天 第二季》（新聲代歌手）
**廣西衛視**
**2024年**
*《新民歌大會》（第3集：曾比特《初戀+瑤族情歌》創演秀）
**[[東方衛視]]**
**2023年**
*《我們的歌（第5季）》（參賽歌手）
| width="50%" align="left" valign="top" style="border:0"|
**[[芒果TV]]/[[湖南衛視]]**
**2026年**
*《聲生不息·華流季》（第8、9集 飛行嘉賓）

**2024年**
*《下一戰歌手》（新聲歌手）

**2022年**
*《聲生不息》（常駐歌手–同無綫電視合辦）
*《披荊斬棘2》（參賽歌手）
*《你好，星期六》（第23集）
*《甜蜜的任務》（第13集）



### 電影
*2024年：《臨時劫案》


## 廣告代言

(*) 2022年開始

## 參考

## 出面網頁